Debati për Kryeprokurorin Gonzales
Shkarkimet e tetë prokurorëve federalë kanë nxitur një debat të fortë politik
Një komision i Senatit amerikan ka ndërmarrë hapat e parë për të kërkuar dhënien e dëshmive nga zyrtarë të administratës së Presidentit Bush lidhur me shkarkimin nga Departamenti i Drejtësisë të 8 prokurorëve federalë vitin e kaluar. Këto shkarkime kanë nxitur një debat të fuqishëm politik dhe një numër demokratësh e të paktën një republikan po bëjnë thirrje që Presidenti të shkarkojë Prokurorin e Përgjithshëm Alberto Gonzales. Komisioni Juridik i Senatit votoi që, në se është e nevojshme, gjykata të kërkojë dhënien e dëshmive nga zyrtarë të Departamentit të Drejtësisë, të përfshirë në shkarkimin nga detyra të 8 prokurorëve federalë vitin e kaluar. Ky veprim u nxit nga kërkesat e demokratëve për të zbuluar arsyet për shkarkimin e prokurorëve. Ndër ata që kërkojnë shpjegime është Senatori demokrat nga Nju Jorku Charles Shumer: tha senatori. Demokratët këmbëngulin se prokurorët u shkarkuan sepse nuk ishin treguar të zellshëm për të zhvilluar hetimet mbi shkelje në procesin zgjedhor para votimeve të nëntorit të kaluar për Kongres. Por Presidenti Bush dhe Prokurori i Përgjithshëm Alberto Gonzales u kanë dalë në mbrojtje shkarkimeve si të ligjshme dhe në kuadër të autoritetit të tyre. Presidenti thotë se i takon tani Prokurorit të Përgjithshëm të bindë Kongresin se shkarkimet u kryen në mënyrë të rregullt: tha presidenti. Prokurorët federalë janë përgjegjës për zbatimin e ligjit federal në distrikte të ndryshme të vendit. Ata emërohen nga Presidenti, mund të shkarkohen për çdo arsye dhe historikisht janë të së njëjtës parti të cilës i përket Presidenti. Prokurori i Përgjithshëm Alberto Gonzales tha në një intervistë për rrjetin televiziv NBC se shkarkimi i tyre nuk ishte rezultat i ndonjë shpagimi me motive politike: " tha kryeprokurori. Por disa nga tetë prokurorët e shkarkuar dëshmuan kohët e fundit para Kongresit se ishin ndeshur me trysni nga ligjvënësit republikanë për t’u treguar më agresivë në hetimet për abuzime mbi disa anëtarë të Partisë Demokrate. Ish-prokurori federal në Nju Meksiko, David Iglesias, u shkarkua disa javë pasi mori telefonata nga anëtarët republikanë të Kongresit, të cilët donin të mësonin për ritmet e hetimeve për korrupsion mbi disa demokratë: Disa demokratë dhe të paktën një senator republikan i kanë bërë thirrje Presidentit të shkarkojë Prokurorin e Përgjithshëm Alberto Gonzales për mënyrën si u zhvilluan shkarkimet e prokurorëve. Demokratët kërkojnë që së paku të zhvillohen hetime mbi shkarkimet dhe kërkojnë të dëgjojnë dëshmi nga zyrtarë të Departamentit të Drejtësisë dhe të Shtëpisë së Bardhë. Senatori demokrat Patrick Leahy kryeson Komisionin Juridik të Senatit: Senatori republikan Jon Kyl thotë se demokratët e kanë ekzagjeruar shumë këtë çështje dhe vë në dukje se Presidenti Klinton zëvendësoi 93 prokurorë kur erdhi në Shtëpinë e Bardhë në vitin 1993. thotë zoti Kyle. Por demokratja Dianne Feinstein ka një tjetër këndvështrim lidhur me mënyrën se si prokurorët federalë duhet të përmbushin detyrën: Vëmendja që po i kushton Kongresi shkarkimeve të prokurorëve, është shembulli më i freskët i përplasjeve politike në të cilat po has administrata e Presidentit Bush që pas fitores së demokratëve në Kongres. //rd//